ຊາວຝຣັ່ງກໍາລັງເຫີ່ກັນ ຮຽນພາສາຈີນກາງ ເພື່ອດຶງດູດເອົາລູກຄ້າ ຊາວຈີນ (ວີດິໂອລາວ/ອັງກິດ)
The French are learning the Chinese language in effort to better serve new clients with major purchasing power
ຄູສອນ Meifen Chen ສາບານວ່າ ພາສາຈີນກາງ ແມນດາຣິນ ຊຶ່ງເປັນພາສາທາງການຂອງຈີນນັ້ນ ຮຽນງ່າຍຫຼາຍ ບາງເທື່ອ ຄູ Chen ອາດຈະເວົ້າຖືກ ແຕ່ການເຂົ້າໄປຢ້ຽມຢາມຫ້ອງຮຽນ ຂອງລາວ ກໍພາໃຫ້ຮູ້ສຶກຫວາດຫວັ່ນຢູ່ ນັກຮຽນຂອງລາວຄົນນຶ່ງເປັນນັກຂ່າວ ອີກຜູ້ນຶ່ງແມ່ນພຽງແຕ່ສົນໃຈຢາກຮຽນຮູ້ ກ່ຽວກັບຈີນ ສ່ວນນັກຮຽນຄົນທີ່ສາມ Julie Antonello ເປັນເຈົ້າຂອງທຸລະກິດ ທີ່ມັກເດີນທາງໄປຈີນ ເປັນປະຈໍາ ນາງ ຈູລີ ກ່າວວ່າ ລາວກໍາລັງຮຽນພາສາຈີນກາງ ເພື່ອຮັບປະກັນວ່າ ຕົນຈະບໍ່ເສຍປຽບໃນການດໍາເນີນທຸລະກິດ ປັດຈຸບັນນີ້ ບໍ່ແມ່ນແຕ່ຊາວຝຣັ່ງໄປປະກອບທຸລະກິດໃນຈີນ ແຕ່ທຸລະກິດຈີນກໍກໍາລັງຫຼັ່ງໄຫຼເຂົ້າມາໃນຝຣັ່ງເຊັ່ນກັນ ປັດຈຸບັນນີ້ ມີຊາວຈີນເຂົ້າໄປທ່ອງທ່ຽວໃນຝຣັ່ງ ປະມານເຄິ່ງລ້ານ ຄົນທຸກໆປີ ຜູ້ຈັດລາຍການທ່ອງທ່ຽວທັງຫຼາຍທໍານາຍວ່າ ຈໍານວນນັ້ນຈະຖີບຕົວສູງຂຶ້ນ ເປັນ ສອງລ້ານຄົນພາຍໃນປີ 2020 ພ້ອມກັບລາຍໄດ້ທີ່ຖີບຕົວສູງຂຶ້ນໃນຈີນນັ້ນ ຊາວຈີນຖານະປານກາງ ເຊັ່ນ ກຸ່ມຄູສອນພາສາກຸ່ມນີ້ ມີເງິນພໍທີ່ຈະໄປທ່ຽວຕ່າງປະເທດໄດ້ ຄູສອນພາສາອັງກິດ Chester ຄືຊື່ແບບຕາເວັນຕົກຂອງລາວ ກໍາລັງເພີດເພີນກັບການ ທ່ອງທ່ຽວປາຣີ ເພາະມີພາສາທີ່ ລາວເຂົ້າໃຈ ເຫດຜົນນຶ່ງ ກໍຄືພວກນັກທ່ອງທ່ຽວຊາວຈີນເປັນຄົນມັກເລາະຊື້ເຄຶ່ອງຂອງຂະໜາດໜັກ ແມ່ນແຕ່ພວກທີ່ມີງົບປະມານຈໍາກັດກໍຕາມ ເຊັ່ນນັກສຶກສາມະຫາໄລ Wang Yi ຊາວຈີນເປັນນັກເລາະຊື້ເຄຶ່ອງຂອງລາຍໃຫຍ່ທີ່ສຸດຂອງຝຣັ່ງ ໂດຍປະກອບເປັນເຖິງ ນຶ່ງສ່ວນສີ່ ຂອງທຸລະກິດປອດພາສີທັງໝົດ ອິງຕາມກຸ່ມປະເມີນສະຖິຕິການເລາະຊື້ ເຄຶ່ອງ Global Blue ຫ້າງສັບພະສິນຄ້າໃຫຍ່ໆ ເຊັ່ນ Galeries Lafayette ຈ້າງພະນັກງານບໍລິການ ທີ່ເວົ້າພາສາຈີນໄດ້ Anne Kiefer ຊໍານານດ້ານຈັດການທ່ອງທ່ຽວແບບຫຼູຫຼາ ພວກລູກຄ້າຂອງລາວ ມີໂຮມທັງ ນັກທຸລະກິດຈີນ ແລະເຈົ້າໜ້າທີ່ລັດຖະບານຈີນ ທີ່ລໍ້າລວຍ “ ນອກນີ້ແລ້ວ ນາງ Keifer ຍັງເຮັດວຽກກັບໂຮງແຮມລະດັບສູງຫຼາຍໆແຫ່ງໃນປາຣີ ເພື່ອ ຊ່ວຍເຫຼືອພະນັກງານໃຫ້ເຂົ້າໃຈເຖິງຄວາມຕ້ອງການແທ້ໆຂອງລູກຄ້າຊາວຈີນທັງຫຼາຍຂອງເຂົາເຈົ້າ ນັ້ນນໍາ ຄວາມສົນໃຈຮຽນຮູ້ພາສາຈີນກໍກໍາລັງຖີບຕົວສູງຂຶ້ນນັບມື້ ມີນັກຮຽນຝຣັ່ງ ປະມານ 30,000 ຄົນ ທີ່ກໍາລັງຮຽນພາສາຈີນກາງ ເຮັດໃຫ້ພາສາຈີນກາຍເປັນພາສາທີ່ຄົນນິຍົມຫລາຍກວ່າພາສາຣັດເຊຍແລະ ປໍຈຸກີສ ໄປແລ້ວ ໂຮງຮຽນວິຊາທຸລະກິດຝຣັ່ງບາງແຫ່ງ ບັງຄັບໃຫ້ຮຽນພາສາຈີນກາງ Meifen Chen ຄູສອນພາສາອິດສະຫຼະ ກ່າວວ່າ ຈໍານວນນັກຮຽນຂອງລາວ ເພີ່ມສູງຂຶ້ນ ໃນໄລຍະບໍ່ເທົ່າປີຜ່ານມາ ຄູ Chen ເວົ້າວ່າ ຫ້ອງຮຽນພາສາຂອງລາວກໍບໍ່ຍາກໄປໝົດທຸກຢ່າງ ພໍຮຽນໄປແລ້ວ ນັກຮຽນທຸກໆຄົນຂອງລາວ ຈະມັກແລະຊາບຊຶ້ງໃນພາສາຈີນໄປຕາມໆກັນ ໂດຍປາດສະ ຈາກຂໍ້ຍົກເວັ້ນໃດໆ